《贺新凉 1935年夏，客德国亚兴，答石声汉寄词》
近现代·佚名

忆京华清绝。尽年年、看尽花时，红酣碧洁。看到马樱无限好，十里长街开彻。

便归去、幽情自别。绿叠重门帘影暗，更廊长院静灯如月。

簪鬓底，有香雪。

而今倦向天涯说。对人家、河山美满，阵容胜铁。待展翻江腾海手，万木噤声候发。

但听得、莱茵呜咽。极目神州天渺渺，望云霄有泪空抛泻。

何以处，丹心烈。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。